  Майя Бывальцева Кристина Берестова 2020-тӥ арлы Финн-угор дуннелэсь лулчеберетъя шоркарзэ быръем бере вожвылъяськонлэн жюриезлэн ёзчиез, Шаркан ёросысь Удмурт лулчеберетъя «Быгы» центрлэн кивалтӥсез Жанна Ермолаева журналистъёслы вераз, кызьы куара сётон мынӥз но мар воштӥськиз Быгы гуртлэн улоназ ас вакытаз та нимез басьтыса. Жанна Ермолаевалэн верамезъя, «Финн-угор дуннелэсь лулчеберетъя шоркарез» программаын дунъясь сямен со нырысьсэ вал. Вожвылъяськонын вормисез бырйыны туж секыт йӧтэм. Пыриськисьёс туж кужмоесь вал, шуэ. Ужпумез кӧня ке капчиятӥз шуыны луоз Эстониысь Кихну шормуӵ, отысь делегация йылпумъян ужрадэ лыктымтэ, соин ик со понна куара уз сётэ шуыса кенешизы. Малы ке шуоно совершенно одӥг, мар заявкаын гожтэмын, и совершенно мукет адӟон луэ, куке тон соосты адӟиськод, куке соос мадё асьсэ сярысь - кинъёс соос, кытысь соос, кыӵеесь соос, маоссы соослэн вань, малы соос лулчеберетъя шоркар луыны кулэ. <…> Туж кема ми пуким, кык час пала пуким наверно жюриосын. Кык пол-а, куинь пол-а ми куара но сётӥм. <…> Программной бюролэн кивалтӥсез, кин та конкурсэз малпаз, Оливер Лооде шуиз, одно ик шедьтыны кулэ консенсус, вань жюриос мед вуозы одӥг кылэ Жанна Ермолаева, Удмурт лулчеберетъя «Быгы» центрлэн кивалтӥсезКызьы ивортӥмы ни вал, вуоно арын Финн-угор дуннелэн лулчеберетъя шоркарез Башкириысь Мишкино пор гурт луоз. Нырысь ик, маин басьтӥзы отысь лыктэмъёс, соослэн синъёссы ӝуало, пусйиз Жанна Ермолаева. Кызьы соос шуизы, соослы со азьпала мыныны туж кулэ шуыса. Малы со луиз? Малы ке шуоно Эстониын вал ни «Культурная столица», нош Башкортостан – со финн-угор улосвыл ӧвӧл, со чылкак мукет республика. Ми малпаммыя, вот со, дыр, основноез луиз, что финн-угор дунне пыре мукет республикае и со отын ассэ возьматыны кутскоз. Эшшо «сердце Евразии» кызьы ке шуиськом Башкортостанэз, отчы котькытысь лыктыны луэ. Со туж паймымон, башкир республикаын вот сыӵе уло со финн-угор калыкъёс: соос не просто уло, соос азинско, соос дышето школаын асьсэ кылзэс – пор кылэз. Мон соизлы пайми. Со валтӥсез луиз, дыр, малы ми сое бырйимы Жанна Ермолаева, Удмурт лулчеберетъя «Быгы» центрлэн кивалтӥсезТодэ вайытом, «Финн-угор дуннелэсь лулчеберетъя шоркарез» программа 2014-тӥ арын улонэ пыӵаны кутскиз. Нырысетӥез шоркар удмурт гурт луиз – Быгы. Жанна Ермолаевалэн кылъёсызъя, соос вожвылъяськонэ одӥг малпанэн пыриськизы: вормизы ке, Быгые сюрес, оло, лэсьтозы. Куать ортчыса, вераны луэ: али лэсьтӥське асфальт Быгые. Со 2 иськем но 300 метр нырысетӥез участокез Шегъян гуртозь. Малпаськомы, вуоно аре кылемзэ но Быгыозь лэсьтозы шуыса, туж оскем потэ солы Жанна Ермолаева, Удмурт лулчеберетъя «Быгы» центрлэн кивалтӥсезСолэн кылъёсызъя, Финн-угор дуннелэн лулчеберетъя шоркарез луон Быгылы выльдӥськыны юрттӥз. Калыклэн но асваланэз воштӥськиз, пусъе Жанна Ермолаева. Ӵектосъя малпаны кулэ вал кыӵе ке ужрад, кудӥз арлы быдэ радъяськылоз. Озьы Быгыын «Быг-Быг» фестиваль кылдӥз, кудзэ котькуд ар быдэс гуртэн лэсьтыны тыршо. «Соин валче инфраструктура но ялан воштӥське, выльдӥське. Тани милям гурт тӧромы Нина Григорьевна Беляева туж со понна тырше, пӧртэм проектъёсы пыриськылэ. Пешеходной мостъёс но лэсьтӥз ини, кылем арын «Устойчивое развитие сельских территорий» проектэ пыриськыса. «Быг-быг» азбарамы брусчатка тыримы кылем сӥзьыл, милемлы туж чебер потэ. Собере туэ эшшо проектэ пыриськиз но «Быг-быгозь» милям пуксьыны кулэ кенос но бадӟым, кузь сиськон инты. Эшшо кык гур пукто на ай», - вераз Жанна Ермолаева. Ми ӧм лапкоме. Со луиз толчок азьпала вамышъяны, мар ке но выльзэ малпаны. Малы ке шуоно калыкъёслы со тунсыко, мар со культурная столица шуыса интернетысь но адӟыса, шедьтыса, просто калыкъёс лыкто. Тани, кылсярысь, алигес Брянск областьысь ветлӥзы. Тунсыко потӥз соослы, яраз Жанна Ермолаева, Удмурт лулчеберетъя «Быгы» центрлэн кивалтӥсезТодэ вайытом, 2020-тӥ арлы Финн-угор дуннелэсь лулчеберетъя шоркарзэ Марий Элысь Шоруньжа черкогуртын сюан йылолъёсъя «Сӱан пайрем» калыккуспо фестиваль-вожвылъяськонын ялӥзы.   Ватсалом, финн-угор сиён-юонъя «Быг-быг» VI калыккуспо фестиваль Шаркан ёросын 5-7 пӧсьтолэзе ортчоз. Со улсын нылпиослы «Пичи шеф» вожвылъяськон, туала йӧскалык крезьгуръя «Даур герӟет» фестиваль радъялозы, тужгес устозэ сиён-юон кузьымез (гастросувенирез) быръёзы. Тегъёс: Мерлык Лулчеберет Туризм Шаркан Удмуртия финн-угоркалыкъёс  